**UDRUGA OBITELJI S** **ČETVERO I VIŠE DJECE**

**CETINSKOG KRAJA**

**„4+ Cetinskog kraja“** / Luka 7., 21 230 Sinj / mob. 098-9422157 / OIB: **38692677629**

Reg.br. udruge: **17003579** / Matični br. : **2560097** / žiro račun: HPB **HR822390001-1100373961**

The association of families with four or more children Cetina region

[www.4cetinskogkraja.hr](http://www.4cetinskogkraja.hr)

# Udruga 4+ se uključila u javnu raspravu koja je u tijeku, a vezano za Nacrt prijedloga Zakona o izmjenama Zakona o rodiljnim i roditeljskim potporama, rasprava traje od 4.11.2019 do 3.12.2019.

# Naš prijedlog dopune izmjena:

# TEKST PRIJEDLOGA ZAKONA O IZMJENAMA ZAKONA O RODILJNIM I RODITELJSKIM POTPORAMA S OBRAZLOŽENJEM

## Članak 1.

U Zakonu o rodiljnim i roditeljskim potporama („Narodne novine“, br. 85/08., 110/08., 34/11., 54/13., 152/14. i 59/17.), u članku 24. stavku 2. broj: „120“ zamjenjuje se brojem: „170“.

U stavku 5. broj: „120“ zamjenjuje se brojem: „170“.

U stavku 7. broj: „12“ zamjenjuje se brojem: „devet“, a broj „18“ zamjenjuje se brojem: „12“.

(Prijedlog Vlade RH)

## Članak 2.

U Zakonu o rodiljnim i roditeljskim potporama („Narodne novine“, br. 85/08., 110/08., 34/11., 54/13., 152/14. i 59/17.), u članku 30. stavku 1. broj: „70“ zamjenjuje se brojem: „100“.

**(Prijedlog Udruge 4+)**

**Članak 3.**

U Zakonu o rodiljnim i roditeljskim potporama („Narodne novine“, br. 85/08., 110/08., 34/11., 54/13., 152/14. i 59/17.), u članku 31. stavku 1. broj: „70“ zamjenjuje se brojem: „100“.

**(Prijedlog Udruge 4+)**

**Članak 4.**

U Zakonu o rodiljnim i roditeljskim potporama („Narodne novine“, br. 85/08., 110/08., 34/11., 54/13., 152/14. i 59/17.), u članku 33. stavku 1. broj: „70“ zamjenjuje se brojem: „100“.

**(Prijedlog Udruge 4+)**

**Članak 5.**

U Zakonu o rodiljnim i roditeljskim potporama („Narodne novine“, br. 85/08., 110/08., 34/11., 54/13., 152/14. i 59/17.), u članku 40. stavku 1. broj: „70“ zamjenjuje se brojem: „100“.

U stavku 2. broj: „70“ zamjenjuje se brojem: „100“.

**(Prijedlog Udruge 4+)**

**Članak 6.**

U Zakonu o rodiljnim i roditeljskim potporama („Narodne novine“, br. 85/08., 110/08., 34/11., 54/13., 152/14. i 59/17.), u članku 43. stavku 1. broj: „70“ zamjenjuje se brojem: „120“.

**(Prijedlog Udruge 4+)**

**Članak 7.**

U članku 29. stavku 2. riječi: „koji je u istom radnopravnom statusu s korisnikom“ zamjenjuju se riječima: „sukladno njegovom radnopravnom statusu“.

(Prijedlog Vlade RH)

## Članak 8.

U članku 47. u stavku 2. riječi: „o svojoj suglasnosti“ zamjenjuju se riječima: „o zaprimljenoj obavijesti“.

(Prijedlog Vlade RH)

UDRUGA OBITELJI S ČETVERO I VIŠE DJECE CETINSKOG KRAJA

Predsjednik udruge Miljenko Marić, prof.

Sinj, 05.11. 2019.g.

**Obrazloženje:**

Ovim prijedlozima Udruge 4+ se poboljšava status i nezaposlenih roditelja (majki), poljoprivrednika i roditelja izvan sustava rada, što je u skladu sa načelima Ustava koji garantira jednakopravnost i socijalnu zaštitu djece, majki i obitelji. Mislim da je Vlada RH ovim prijedlogom izmjena Zakona opet zaboravili one najpotrebitije, kao i osnovno ustavno načelo i deklaratorne izjave o revitalizaciji Hrvatske, demografskim mjerama koje će biti sveobuhvatne i interdisciplinarne.

Prijedlozima Udruge 4+ Cetinskog kraja na prijedlog izmjena Zakona o rodiljnim i roditeljskim potporama na način da se izmjene dogode i u člancima 30., 33., 40. i 43. imenovanog zakona bi se povisila novčana naknada ne samo za zaposlene i samozaposlene roditelje nego i na poljoprivrednike, nezaposlene roditelje i roditelje izvan sustava rada.

Ovim prijedlogom izmjena bi se tim majkama (roditeljima) povećao iznos dosadašnje novačane naknade sa 70 % proračunske osnovice (2.328,2 kn) na 100% proračunske osnovice, odnosno **3.326,00 kn.**

Isto tako bi se jednokratna novčana naknada za novorođenče povisila sa 70% proračunske osnovice (2.328,2 kn) na 120% proračunske osnovice što bi iznosilo **3.991,2 kn.**

UDRUGA OBITELJI S ČETVERO I VIŠE DJECE CETINSKOG KRAJA

Predsjednik udruge Miljenko Marić, prof.

Sinj, 05.11. 2019.g.